# Kergetőzés egy halottal Kora hajnaltájt végig dübörgött a II-es számú Bel-osztály folyosóján a halottszállító kocsi. Ilyenkor a betegek éberen figyelnek, hogy hol áll meg és megpróbálják kitalálni kit visz el? De a folyosóra nem merészkedik ki senki. Tehát amint mondtam, a kordé végig dübörgött a folyosón és azután megállt. Feszült csend következett. A két halottszállítót mindenki ismerte. Rendszerint ők segédkeztek a betegek szállításánál is. Józsi úr és Lacika – mint rendesen- most is részegek voltak. Talán most egy kissé jobban a szokásosnál. A kocsit betolták az egyik kórterembe és a hozzájuk legközelebb eső ágyon megragadták a benne fekvő beteget. A beteg éktelen üvöltésbe kezdet: - Nem én vagyok a halott! - De ők csak fogták a beteget, aki védekezett. - Kuss! A professzor úr jobban tudja ki a halott! Ezzel a beteget be is dobták a tepsibe*. Betegünk a gumilabda sebességével ugrott ki a tepsiből és üvöltve rohant végig a folyosón. Egy szempillantás alatt kitódultak a betegek, a nővérek és még az ügyeletes orvos is. Emberünk végig rohant a folyosón és az ügyeletes szoba előtt a szívéhez kapott, összeesett és meghalt. Köréje tódult mindenki. Az ügyeletes orvos hamar készen volt a diagnózissal: egzitus – meghalt. Közben a még mindig kába halottszállítók is odaértek. - Nem megmondtam? – motyogta az egyik – És még velem akart vitatkozni! - Hogy micsoda emberek vannak! – helyeselt a másik. * Tepsi: A népnyelv tepsinek nevezi azt a tálca, vagy inkább tepsi formájú szállítóeszközt, amelyben az elhunytakat szállítják az osztályokról a hűtőkamrákba. | ## Tartalomjegyzék Elbeszélések Indiántörténet Gladiátorok A fogadás Kergetőzés egy halottal A szer Az autóriasztó bosszúja Versek Vigasztaló szavak Dalban, virágban, fényben Válaszúton A pénz A romlás balladája Idill Áve Mária Egy szál rózsa Bűvölő A félszívűekhez Imádság Szivárvány Hívogató Etűd Isten nagy játékos Kérdés ezredforduló táján Kérdés, amire nincs válasz Az egyetlen szót keresem Prométheusz üzenete Vallomás Apokalipszis most Különös éjszaka Útravaló - féle Egy vak imája az ezredfordulón Merengő Epilógus Színmű Hókuszpókusz (Angyali varázslat)

Címlap

Dr. Rácz J. Zoltán

Dr. Rácz J. Zoltán:

A föld születése

Dr. Rácz J. Zoltán:

Életfa