# Ajánlás Egy anekdota szerint Arisztotelész három kérdésre keresett választ, amikor elbírálta egy írásmű értékét: Először: elmondta a szerző, amit el kellett mondania? Másodszor: pontosan annyit mondott, amennyit kellett? Harmadszor: úgy mondta el, ahogy azt kellett? Nekem nem tisztem bírálatot mondani, csak szubjektív élményeim alapján ajánlom ezt a könyvet mindazoknak, akik fogékonyak a magas – művészi – irodalom iránt. A kultúra, a művészetek – köztük az irodalom – nagy ajándékáról van itt szó. Nem véletlen az összeállítás címe: Beszélő kövek. A kő technikai nyersanyag, amiből - megmunkálás után – értő kezek csodákat hoznak létre. A tehetséges író, egyben szobrászművész is. Keze alatt a kő és a márvány átalakul és szebbnél szebb alkotások születnek. E könyv mellékletében láthatunk néhány szobrot azok közül, amit számos kiállításon már bemutatott. Úgy bánik a kővel, márvánnyal, mint a szavakkal. Formálja, alakítja mindaddig, amíg kiemelkedőt nem alkot. A művészet szeretete az ember számára a szabadságot jelenti, a szellem szabadságát. Azt a kivételes tehetséget, amelynek segítségével az ember kiléphet a mindennapok világából és megvalósíthatja önmagát. Felszínre hozhat valamit magából, amit csak a művészet segítségével tud megvalósítani. Isten nagy játékos – című versében, mély és nagy ellentéteket feszít egymásnak. A romlott jelen és a hajdani erő kiáltó kontrasztjának képei töltik ki sorait. „A történelmet csizmatalpak írják Nem a keresztényi szeretet.” Perlekedik Istennel, aki mindezt pókerarccal nézi. A lazán szerkesztett műben, naplószerűen tömör részletek, rövidebb - hosszabb elbeszélések, drámai feszültséggel megalkotott jelenetek s frappáns külső és belső leírások, alakrajzok olvashatók. Verseiben boldog és a viszonzottnak érzett szerelem már-már finom erotikával párosul. A változatos ritmika, a finom könnyedség és a spontán báj jellemzi sorait. Bízom abban, hogy az Olvasó érdeklődéssel veszi kézbe és a megismerés és a ráismerés örömével, élvezettel olvassa majd ezt a könyvet. Eldönti; megfelelt-e az arisztotelészi kívánalmaknak. Bogár Katalin festőművész, újságíró a Független Magyar Szalon ügyvezető elnöke | ## Tartalomjegyzék Elbeszélések Indiántörténet Gladiátorok A fogadás Kergetőzés egy halottal A szer Az autóriasztó bosszúja Versek Vigasztaló szavak Dalban, virágban, fényben Válaszúton A pénz A romlás balladája Idill Áve Mária Egy szál rózsa Bűvölő A félszívűekhez Imádság Szivárvány Hívogató Etűd Isten nagy játékos Kérdés ezredforduló táján Kérdés, amire nincs válasz Az egyetlen szót keresem Prométheusz üzenete Vallomás Apokalipszis most Különös éjszaka Útravaló - féle Egy vak imája az ezredfordulón Merengő Epilógus Színmű Hókuszpókusz (Angyali varázslat)

Címlap

Dr. Rácz J. Zoltán

Dr. Rácz J. Zoltán:

A föld születése

Dr. Rácz J. Zoltán:

Életfa