# Kérdés ezredforduló táján Mondd Uram! Melyik a Te arcod? Mely zsolozsmázik rendületlenül, s míg a szeretet himnusza harsog, a világ a mocsokba merül? Vagy halálra ítélted a Földet? Pusztuljon a gonosz söpredék. Hisz folyton egymás életére törnek, Hát kitéped az élet gyökerét. Hajdan Te teremtetted a Földet. Teremtettél halat és vadat. Nézd csak nézd, a teremtmények ölnek csak azért, hogy fennmaradjanak. Az erősebb felfalja a gyengét, hogy az erős erősebb legyen, Megtanultuk mi is ezt a leckét, tanúsítja a történelem. Százmilliók pusztultak hiába Nem kíméltünk nőt, sem gyermeket, Hivatkozva az Úr akaratára, irtottunk ki kontinenseket. Tőled várnak irgalmat a gyengék, de számukra nincs irgalom, Elmondanák neki, hogyha mernék, ledőlne itt minden hatalom. Hazudni is megtanultunk, látod! Színjáték a jóság, az erény, Uralni szeretnénk a világot, trónolni az arany tetején. Az erősebb felfalja a gyengét, a csonthalmokon templomot emel, a tömjénfüstben megszépül az emlék, emlékezni a bűnökre? Ki mer? Mondd Uram? Melyik a Te arcod? Vagy talán, Te nem is létezel? Magányosan vívjuk ezt a harcot, és ítélkezni sem Te érkezel? | ## Tartalomjegyzék Elbeszélések Indiántörténet Gladiátorok A fogadás Kergetőzés egy halottal A szer Az autóriasztó bosszúja Versek Vigasztaló szavak Dalban, virágban, fényben Válaszúton A pénz A romlás balladája Idill Áve Mária Egy szál rózsa Bűvölő A félszívűekhez Imádság Szivárvány Hívogató Etűd Isten nagy játékos Kérdés ezredforduló táján Kérdés, amire nincs válasz Az egyetlen szót keresem Prométheusz üzenete Vallomás Apokalipszis most Különös éjszaka Útravaló - féle Egy vak imája az ezredfordulón Merengő Epilógus Színmű Hókuszpókusz (Angyali varázslat)

Címlap

Dr. Rácz J. Zoltán

Dr. Rácz J. Zoltán:

Madonna

Dr. Rácz J. Zoltán:

Holokauszt